আজি শিলচৰ-নতুন দিল্লী পূৰ্বোত্তৰ সম্পৰ্ক ক্ৰান্তি এক্সপ্ৰেছ ৰেলত ৪ গৰাকীকৈ শিশুক আজমেৰলৈ নি থকা অৱস্থাত ৰেইলখনত কৰ্মৰত টিটিয়ে উদ্ধাৰ কৰে। এই ঘটনাই অসমত যে দিনে দিনে শিশু সৰবৰাহকাৰীৰ সংখ্যা বৃদ্ধি পাই আহিছে তাৰেই এক প্ৰমাণ। লক্ষণীয় যে এই শিশুকেইজনক এজন অচিনাক্ত সৰবৰাহকাৰীয়ে ভিক্ষা খোজাৰ অৰ্থে আজমেৰলৈ নি থকা হৈছিল। মন কৰিব লগীয়া যে ৰেইলখনৰ একেটা দবাত গৈ থকা অমিত কুমাৰ নামৰ ব্যক্তিজনে সন্দেহ কৰি টিটিক খবৰ দিয়ে। ঘটনা সন্দৰ্ভত শিশুকেইজনক টিটিয়ে সোধপোচ কৰাত প্ৰকৃত তথ্য পোহৰলৈ আহে। মৌচম সিং নামৰ টিটিগৰাকীয়ে টোনলা জংচনত ৰেইলখন ৰখাইলৈ ৰেল আৰক্ষী বিভাগক অৱগত কৰে। পিছত ৰেল আৰক্ষীয়ে শিশুকেইজনক টোনলা আৰক্ষী থানালৈ লৈ যায়। সূত্ৰ পৰা পোৱা তথ্য অনুসৰি উদ্ধাৰ হোৱা শিশুকেইটিক হোজাই জিলাৰ বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
